# data[].attributes.body
הי הי. סליחה שוב שברח לי העדכון.
אז השבוע היה הכנס, ואחריו הייתה לי נפילת מתח קטנה.
בתוכנית קדימה: רום פור ריבר הכולל סיור מקדים, יום עיון, ארוחת ערב ומפגש מסכם. סיור בגעתון, סדרת וובינרים עם יעל ועוד דברים על הפרק.
ובענייני המלצות:
לקחתי את ההמלצה של רזי על בנות ובני הניאקה ואני מאוד נהנית מסדרת הפודקאסטים הזו. ממליצה לכולכם לשמוע אותם. מאיר עיניים מאוד ומייצרת חשיבה מחודשת על חינוך ומה אפשר ללמוד מהניאקה כדי לייצר אימפקט בקשר עם הילדים שלנו.
ב"מעבדה" - המסגרת בה שודרו הפודקאסטים האלו, יש מלאאאא פודקאסטים שנשמעים מעניינים בטירוף.
פלייליסט חמוד: https://open.spotify.com/playlist/37i9dQZF1DX673Mh4M9yQJ?si=nw-JafbQSEuJDKbXsI16Gw&utm_source=copy-link

# data[].attributes.attachment_link.readable_text
Preview of Spotify

Sign up to get unlimited songs and podcasts with occasional ads. No credit card needed.

# data[].attributes.headline
שבוע קצר ומגניב ורשימת המלצות של חבר טוב בסגנון "אמאלה ואבאלה!!! מה זה הדבר הזה?

# data[].attributes.subject
שבוע קצר ומגניב ורשימת המלצות של חבר טוב בסגנון "אמאלה ואבאלה!!! מה זה הדבר הזה?

# data[].attributes.body
השבוע חלף מאוד מהר עם הרבה תקתוקים של פעילויות שסגרנו לקראת הקיץ, בנוסף למה שכבר בתנור:
- מושב ניהול נגר בכנס מתכננים- 16/6
- מושב ציפורי בפורמט רענן בכנס של האגודה לאקולוגיה - 6/7
- קוואליטי טיים על תחרויות אדריכליות ששינו מציאות - 8/6
- סדרת 4 וובינרים בשיתוף אגודת אי"ל על מים חוצי  גבולות- החל מיום רביעי האחרון של יוני, כל יום רביעי בשעה 14:00-15:00, סדרת קצרים ואיכותיים בדגש על הידרולוגיה.
- סדרת הכשרה בת 3 ימים מרוכזים למנכ"לים החדשים של רשויות ניקוז - "מורה נבוכים לעולם השיטפונות, הניקוז וניהול הנגר"

ועוד כמה שנמצאים בעבודת חשיבה בשלבים פחות מתקדמים:
- סיור למכלים בהולנד/דנמרק
- הכשרה שנתית

מפה לשם, הייתה גם ועדת היגוי של אגמא שזה אירוע ששווה לקיים רק לשם הכנת המצגת שבכל פעם מחדש מפקסת אותי 😉

וכמובן כמובן הכנס המהמם שיעל הרימה באורנים - שוב שאפו ליעל ובישיבת צוות  הקרובה ננתח אותו, את המסקנות ואת המשובים ביחד.

ועכשיו להמלצות! קבלו רשימה ממש מעניינת שקיבלתי היום ממכר שאני מאוד מעריכה. לדעתי סודרתי עם רשימת קריאה/צפייה/האזנה עד הפנסיה. מקווה שתמצאו שם דברים מעניינים.

להלן:

**אנשים שהשפיעו עליי ואיך פגשתי אותם***

אדם קרטיס (יוצר סרטים) - הסרט Hypernormalization, או All Watched Over by Machines of Loving Grace
אלברט איינשטיין (פיזיקאי) - הספר "היקום של איינשטיין" של מיצ'יו קאקו
אלן ווטס (פילוסוף) - כל חיפוש ביוטיוב, בעברית או אנגלית
באקמינסטר פולר (אדריכל ומהנדס) - הספר "Operating Manual for Spaceship Earth"
בודהה (מורה רוחני) - ריטריט מדיטציה
ביל היקס (סטנדאפיסט) - ביל היקס ביוטיוב בעברית או באנגלית
ביל מוליסון / דייויד הולמגרן (אקולוגים) - קורס פרמקלצ'ר (עם מייק קפלן בלוטן או עם טליה שניידר)
ג'רג' קרלין (סטנדאפיסט) - ביוטיוב בעברית או אנגלית
גבי ניצן (סופר) - הספר "באדולינה"
גרגורי בייטסון (פילוסוף) - הסרט An Ecology of Mind
דאגלס הופשטטר (מדען וחוקר) - הספר "גדל אשר באך", וגם "אני לולאה מוזרה"
דאגלס ראשקוף (חוקר מדיה) - הפודקאסט Team Human
דני נווה (אנתרופולוג) - להגיע להרצאה או קורס או סדנה שלו
דניאל קווין (סופר) - הספר "ישמעאל", ולמתקדמים "ישמעאל שלי" ו-"סיפורו של B"
ז'ק פרסקו (הוגה) / פיטר ג'וזף (יוצר סרטים) - הסרט "צייטגייסט" ואז חיפוש "ז'ק פרסקו" ביוטיוב
מהטמה גנדי (מנהיג) - הספר "מתנת הכעס" / ארון גנדי
מיכה גודמן (סופר והוגה) - הספר "מלכוד 67" והפודקאסט מפלגת המחשבות
מרשל רוזנברג (פסיכולוג, יוצר מודל תקשורת מקרבת) - חיפוש ביוטיוב בעברית, סדרה של 4 הרצאות בנות 45 דקות
סת' גודין (דובר מרצה ואיש שיווק) - הפודקאסט Akimbo
פיטר קוניג (חוקר מנהיגות) - הספר "Work With Source" של טום ניקסון
פרדריק ללו (מפתח ארגוני, יוצר מודל התפתחותי לארגונים) - הספר Reinventing Organisations / אתר בחיפוש בגוגל
קארל יונג (פסיכואנליטיקאי) - אין לי המלצה פשוט תפגשו אותו איפשהו
קן וילבר (פילוסוף) - הספר "התיאוריה של הכל"
קרל סייגן (אסטרונום) - חיפוש בגוגל
רודולף שטיינר (פילוסוף והוגה) - המגזין "אדם עולם"
ריצ'רד פיינמן (פיזיקאי) - חיפוש ביוטיוב בעברית

# data[].attributes.body
שי וחידודי ההדגמה

מרגיש שעבר עידן מאז ששיתפתי מה הולך.
עברו כמה שבועות עמוסים גם בציפורי אבל בעיקר בפרויקטי ההדגמה.

בשבועיים האחרונים העלינו הילוך בפרויקטים של ירדן דרומי וקרית שמונה. ההגשה הרישמית היא ב-31/5 ושבוע אחכ יש הצגה לוועדה המלווה ו פידבקים אחרונים לקראת הבורד של יד הנדיב.

אבל הוספנו שלב של לחץ לתהליך אז בשבועיים האחרונים צוותי התכנון עזבו את רוב מעשיהם האחרים והתרכזו בדיוק התכנים של פרויקט ההדגמה ואני ניסיתי לעזור בחשיבה, במשוב ומבט ביקורתי ולפעמים בטבלאות ושאלות מנחות - הכל ברכה לפרויקטים הבאים.
בפרויקטי הדגמה עסוקים בללמוד ואני לומד כל הזמן ומודה על ההזדמנות.

יש 2 פרויקטים מעולים שאני די גאה בהם ועוד שלישי עם שורק שיתחיל להתניע במהלך יוני.
אני מקווה להציג לכם מה קורה בפגישה של השבוע הראשון או השני של יוני.

חוצמזה אנחנו מתחילים להתכנס לביקור ההולנדים באמצע יוני שיהיה אירוע מעולה יחד עם מספר פגישות וסיורים.

קצת הגזמתי עם שעות העבודה השבוע ואני מחאה לסופש עם הרבה זמן עם ליאת ומון ואולי שקיעה או שתיים

חיבוקים לכולם ומקווה להתראות בקרוב.

# data[].attributes.body
השבוע הזה טססס לי... את השבוע התחלתי בסיור בפארק נחל באר שבע יחד עם רשות הניקוז ומרצה וזטודנטיות מאוניברסיטת בן גוריון שכותבות מקרה בוחן בנושא.. זה הסב לי את תשומת הלב  לשיקום נחלים  בדרום וקצת פתח לי את המחשבה...  ביום שני הצלחתי להצטרף לחלק מהכנס של אורנים, והיה ממש מעניין ובעיקר הזדמנות טובה בשבילי לפגוש כמה פרסונות פנים מול פנים. בגזרת נהלל אני מנסה לעבוד על כמה דברים במקביל- תיק פרויקט דפי מידע מקצועיים וגם להוציא ביום ראשון פוסט חדש לבלוג... בגזרת התכנים יש מקרה בוחן מניו יורק שאני מקווה שאצליח להעלות לאתר גם בתחילת השבוע.
וזהו בגדול, יש לי כל מיני מחשבות על קידום האתר ולהציף שוב קצת תכנים שכבר באוויר אשמח לחשוב ביחד בקול רם עם צוות הטמעה ולקדם את זה..

בנוסף השבוע הייתה ברית לאחיין הראשון שלי (חלקנו יום הולדת משותף שבוע שעבר!), לא הייתי בברית מאז זה של אח שלי לפני 24 שנים ומה אגיד- שמחה שבינתיים יש לי רק בת..
מחר יש לי ולעמרי יום נישואין ואנחנו עושים לנו יום כיף של צלילות בשמורת אכזיב! מקווה שיהיה מוצלח ואם כן לגמרי נאמץ את הלוקיישן..

המלצות-
אז אני גם מכורה לפודקסטים ואני מניחה שרובם מוכרים לכולם- כל הסדרה של כאן, בעיקר חיות כיס ושיר אחד.. סדרת עושים (פוליטיקה, היסטוריה וחבריהם)..
אבל אמליץ על פודקאסט אחר- זוכרים שהיה פעם טור בוואלה או נענע של בלדד השוחי? שהיו שואלים אותו שאלות אזוטריות והוא היה עונה ברצינות? אז כזה. זה נקרא "התשובה עם דורון פישלר", הוא מקריין קצת מוגזם אבל וואלה יש שם כמה פרקים מעולים.

יאללה שיהיה סופש נהדר ורגוע!
יעלס

# data[].attributes.headline
ברק- סיכום שבוע

# data[].attributes.subject
ברק- סיכום שבוע

# data[].attributes.body
גם אצלי השבועות טסים.
השבוע היה קשה קצת להבחין בין היום ללילה כי השתולל לנו וירוס בטן בבית שגרם לכמה לילות לבנים..

הכנס באורנים היה ממש איכותי! דיברתי עם כמה סטודנטים שהשתתפו והם מאד נהנו והעריכו את התוכן והדיונים.. באופן אישי מאד נהנתי לראות שיעלט יחד עם ובשם כל אגמא קיימנו עוד כנס מעולה! סחתיין!

במקור זה היה אמור להיות שבוע מאד לחוץ אבל כיוון שיום העיון האגני של קישון נדחה התפנה לי זמן לנקות את השולחן ולסגור עוד פינות להמשך.. מתבאס על הדחייה אבל לפחות ניצלתי את היומיים הרגועים לנקיונות :)

לפני שבועיים באחד מהלילות ההפוכים נחשפתי לוידאוקאסט (שמשודר בלילה בקשת) "בזמן שעבדתם" זה פודקאסט כלכלי עם ויז'ואל- דרור גלוברמן (נקסטר) ודני פלד אבל לא כלכלה הארדקור.. ממש מעניין! ובעיקר ערוך מצויין! תהנו!
אחלה סופש! ברק

# data[].attributes.attachment_link.readable_text
Preview of Spotify

Sign up to get unlimited songs and podcasts with occasional ads. No credit card needed.

# data[].attributes.attachment_link.description
Listen to בזמן שעבדתם on Spotify. מבית קשת, mako ו-N12: דני פלד, שותף מנהל בקרן Stardom ודרור גלוברמן, מגיש תכנית הטלויזיה next של קשת 12, מדברים על כל חדשות המדיה והדיגיטל שאולי פספסתם בזמן שעבדתם. כך תשארו עם אצבע על הדופק, גם אם לא הספקתם לקרוא את כל הכותרות שישפיעו על החיים של כולנו.

# data[].attributes.headline
רז בחגיגת תותים

# data[].attributes.subject
רז בחגיגת תותים

# data[].attributes.body
תגידו כבר קטפתם העונה תותי עץ? אם לא, היום לקחת את הילדים ולמצוא עץ שופע ונדיב, העונה הזאת של התותים פשוט מדהימה! אני ולביא כבר שבועיים-שלושה כל יום הולכים לציד תותים משגע!

השבוע הזה כמובן היה את הכנס המצויין האורנים שהצטרפתי אליו ברגע האחרון, ואני ממש שמחה על כך! היה סופר מעניין, פותח את הראש וגם לא מעט שיחות מעניינות. כל הכבוד על הארגון!

השבוע עבדתי קשה בגזרת הדיפלה. למדתי לעומק יותר את החומרים של האיחוד האירופי והתכנית פעולה רוקמת עור וגידים. ככל שאני מעמיקה בנושאים אני רואה שיש שם המון כלים שאפשר יהיה לאמץ לתהליכים באגמא, בפרט של הפרויקטי הדגמה.

כרגע על הפרק בדיפלה:
-בקרוב נתחיל לצלם חומרים של ימי הניטור, של האתר לפני שיקום וראיונות עם אנשי מפתח. המטרה היא לייצר סרטונים של תהליך השיקום שיימשך ב3 השנים הבאות וללמוד מהתהליך. אני אודיע לכם בשיניו ימי צילום אם מישהו יירצה להצטרף ולראות גם את הניטור בשטח.

- מתחילים להתבשל 2 מפגשים שנארגן בתקופה הקרובה: 1) מפגש פתיחה לצוות המנחה של הפרוייקט עם רתימת השותפים שיתקיים במעיין צבי בסוף יוני  2)  מפגש שותפים רחב יותר, מתכננים סיור בדיפלה ולאחריו הרמת כוסית בפארק הדיג להתנעת הפרוייקט באמצע יולי, אליו

- התחלתי לעבוד עם המערכת של המאנדיי בבניית גאנט העבודה והמשימות, וואו! איזו מערכת "יוזר פרנדלי", בדיוק מה שחיפשתי. תודה על ההמלצה!

- מתקדמת בניית העבודה בתחומים השונים מול ראשי הקבוצות בצד האירופי.

מעבר לכך התחלתי לעבוד על המאמר הראשון בבלוג ציפורי שיושק בקרוב, בתחילה עם חומרים מגיליון ציפורי מהניוזלטר של רנק קישון

באגף הפודקאסטים יש לי קילומטראז' אפילו יותר מנטפליקס, אני מאד אוהבת. דווקא אתמול יצאתי לריצה, וכבר לא מצאתי למה להקשיב. ואז שמתי פודקאסט רנדומלי ללא שום המלצה, והיה מאד מעניין! פודקאסט על פילוסופיה והגות שנקרא "לא סופי" של כאן 11, הקשבתי לפרק על אלוהים והיה מעניין! https://open.spotify.com/episode/4bNXMkGyoCbwE2NjAvF6IW?si=WAcw4KyGTsSq8f_SUe-GwA&utm_source=copy-link

לגבי שיר, אין על מאיר אריאל. השיר "מה חדש במדע", נראה לי השיר הכי ארוך שאני יודעת לדקלם את כולו בעל פה

https://open.spotify.com/track/0Gab9abOYWU54lI2h0mqPM?si=gansQKwhSHuO-styyU5Abg&utm_source=copy-link

סופש נעים לכולם!

# data[].attributes.attachment_caption
גם העץ מבקש להיכנס לאולם בכנס אורנים

# data[].attributes.body
שבוע נוסף שעבר בטיסה.
בתוכנית האסטרטגית שתי חברות מובילות בטבלה ואנחנו צריכים לקבל החלטה קשה. מתייעצים, חושבים. ביום ראשון מערבים את גלית כהן, בעיקר כדי להכניס את צמרת המשרד ללופ ולהתחיל ליצור שם ownership ודחיפה למהלך. מתכוננים גם לחלק היותר קשה של להודיע למי שהשקיע, עמל, קיווה - ולא ייבחר, וחלקם בודאי יתאכזבו מאוד. ננהל זאת בעדינות ככל שניתן. אנחנו בסוף קהילה קטנה ואם לא נעבוד עם צוות היום - אולי נתייעץ איתו מחר.

מתקדמים גם בערוצים התשתיתיים. תוכנית המדידה והערכה הוצגה לועדת ההיגוי של אגמא השבוע, בקרוב יועברו אליכם כל מיני כלים להתחיל להתנסות באיסוף המידע (אז אם כבר שמעתם למשל על חיבורים שנוצרו בזכות הכנס המהמם שהיה בטבעון השבוע יעל טבצ'ניק אלופה - בנתיים תרשמו לעצמכם שלא תשכחו!)

ולעניין הבונוס(תודה יעל !!! רעיון מעולה!)- לאחרונה מקשיבה לא מעט לספרים בנסיעות באפליקציית Audible (ולמי שיש אז יש לי כמה המלצות ספציפיות לספרים טובים), אבל זה בתשלום. אז פודקאסט כיפי לאיוורור - שיר אחד, של כאן (שידור ציבורי זה הכי). בכל פרק מספרים את הסיפור מאחורי שיר אחד. למשל, הסיפור של מבול או מהרי נא. https://www.kan.org.il/podcast/program.aspx/?progid=3
שבת שלום ומנוחה לכולם

# data[].attributes.headline
שבוע קצר ואיכותי

# data[].attributes.subject
שבוע קצר ואיכותי

# data[].attributes.body
הי אגמאים ואגמאיות,
איזה כיף לחזור לפדלט ולשמוע ולראות מה קורה אצל כולם....
אז פה היה שבוע עמוס ומעניין.
יום ראשון התחיל ביום חופש עם חברות טובות וטיול בחיפה בין אוכל, לשווקים לבין עגלות קפה נחמדות... משהו בקטנה ובעיקר זמן איכות עם חברות טובות...

משם זרימה נהדרת לכנס מוצלח מאוד מבית אגמא אורנים ורשויות הניקוז - עד היום עוד שומעת הדים על התוכן האיכותי, ועל השיח החשוב שנוצר. הישג גדול שהגיעו נציגים משמעותיים כמעט מכל רשויות הניקוז והנחלים. כל הכבוד ליעל טבצ'ניק על המאמץ סביב הכנס ולכל מי שסייע ותמך מהצד יעל אילמר ורועי חיכל- אין ספק שזה הצליח.
חייבת לציין שהמחברות החדשות מבית אגמא הן משב רוח מרענן ובהחלט מאפשר למחשבות לזרום בקצב....
וממשיכים לדבר הבא.... עוד שבועיים וקצת room for the river - גם כאן האתגר הוא להביא את הגורמים המשמעותיים שלנו. אני יודעת שהכל בתנור ושי ויעל ויעל על זה במלוא המרץ.

אתמול המשכנו בתהליך לבחירת החברה שתוביל איתנו את התהליך האסטרטגי לשיקום נחלים ולאחר מכן קינחנו באירוע פרידה מאלון זסק. נטע ליפמן שתחליף אותו תיכנס לתפקיד מיד אחרי שבועות.

אתמול התקיימה ישיבת וועדת היגוי של אגמא והצגנו את כל הפעילויות מתחילת השנה, המון המון המון והיד עוד נטוייה. זה מאוד מרשים לראות את כל העשיה בכל כך הרבה גזרות - אז תודה לכם ולכן על העשייה הרבה והאיכותית....

השבוע גם הוגשו בקשות ליד הנדיב - גם פרוייקטי ההדגמה - 2 מתוך 3 אבל אשאיר לשי לספר, ואני הגשתי את מענק ההמשך לביסוס אגמא.
ומשהו אחרון.... קיבלתי טלפון משמח שרוצים להקים אגמא גם לאקלים ושאלו איך עושים זאת... המודל עובד.. ואולי יצלחו לשכפל אותו לעוד מקומות.

הולך להיות סופ"ש אש (תרתי משמע... עוד שרב) עם כל המשפחה המורחבת בראש פינה....
לגבי פודקאסטים - מאוד ממליצה על הפודקאסט של עינת נתן ובעלה - אמא אבא... יש שם שיח בהרבה מקרים שהוא מאוד מעניין.
ושיר.. בהשראת ההופעה אתמול בערב... דואט של רונה קינן ודניאלה ספקטור - תהנו!! אחד הטובים והמרגשים...

אז גם אתם תהנו ותנוחו בסופ"ש הקרוב,
הילה

# data[].attributes.attachment_link.readable_text
0:00 / 4:12•Watch full video

# data[].attributes.attachment_link.title
דניאלה ספקטור ורונה קינן | הכוכב הזה מת - בהופעה חיה

# data[].attributes.headline
עדכון עם בונוס!

# data[].attributes.subject
עדכון עם בונוס!

# data[].attributes.body
שימו לב! הפעם - משימה מגוונת :)
הפעם בנוסף לעדכון השבועי, אנא הוסיפו לינק לשיר/כתבה/פודקאסט העולם הפרטי שלכם/ן (לא בענייני נחלים אם ניתן) שאתם/ן ממליצים/ות עליו/ה. משהו מהזמן האחרון שהקשבתם/קראתם שהיה משמעותי עבורכם ואתם רוצים/ות לשתף!

ביוש!